Χωρύγι Κιλκίς

Το Χωρύγι είναι οικισμός της Κεντρικής Μακεδονίας στην Περιφερειακή Ενότητα Κιλκίς.

 Γενικά στοιχεία 
Το Χωρύγγι βρίσκεται βρίσκεται δυτικά της πόλης του Κιλκίς σε υψόμετρο 160 μέτρα και σε απόσταση 13 χιλιομέτρων από αυτήν. Στην απογραφή του 2011 έχει 668 κατοίκους«ΦΕΚ αποτελεσμάτων ΜΟΝΙΜΟΥ πληθυσμού», σελ. 10514 (σελ. 40 του pdf) με κύρια απασχόληση στον αγροτικό τομέα (γεωργία και κτηνοτροφία).

Οι κάτοικοι είναι Σαρακατσάνοι και πρόσφυγες από τον Καύκασο (που αποτελούν και την πλειοψηφία). Οι Πόντιοι κατάγονται από την περιοχή Αρνταχάν: πιο συγκεκριμένα, από το χωριό Ντορτ Κιλισέ (Τέσσερις Εκκλησιές), σήμερα Ουγκούρτασι της Γκιόλας, και Φαχρέλ, σήμερα Καρταλπινάρ, της περιοχής του Αρνταχάν, όπου παρέμειναν από το 1878 έως το 1920, καταγόμενοι από χωριά της Αργυρούπολης (Γκιουμουσχανέ) του Πόντου, την περιοχή Νικόπολης καθώς και την περιοχή Τοκάτης.

Στο χωριό υπάρχει μεταβυζαντινή εκκλησία του Αγίου Γεωργίου που χρονολογείται στα 1805Δήμος Κιλκίς - Μοναστηριακός τουρισμός. Ανήμερα του Προφήτη Ηλία τον Ιούλιο διοργανώνονται τριήμερες πολιτιστικές εκδηλώσεις (18-20 Ιουλίου). Εξάλλου, το χωριό αποτελεί πόλο έλξης για όσους επιδίδονται σε αναρρίχηση, λόγω του μεγαλιθικού μνημείου των προϊστορικών χρόνων.

 Ιστορικά στοιχεία
Στα μέσα του 15ου αιώνα, γύρω στο 1450 είχε 14 οικίες χριστιανώνΦορολογικές κατηγορίες των χωριών της Θεσσαλονίκης κατά την Τουρκοκρατία, Βασίλειος Δημητριάδης, Σύγγραμα Περιοδικόν «Μακεδονικά» της Εταιρείας Μακεδονικών Σπουδών, τόμος Κ', Θεσσαλονίκη, 1980, σελ.382.

Η παλιά ονομασία του χωριού ήταν Κιρίτζι ή Κερέτζ ή Κιρέτσι, της κοινότητας ΔραγομιρίουΠανδέκτης, και η μετονομασία του χωριού έγινε το 1926Φ.Ε.Κ 346/1926 σε Χορήγι λόγω παρασύνδεσης προς τη λέξη χορηγώ. Η ονομασία Κιρίτζι / Κιρέτσι προέρχεται από το τουρκ. kireç «ασβέστης». Η νέα ονομασία που δόθηκε ήταν μετάφραση της έννοιας.Κέντρο Ελληνικής Γλώσσας, Λεξικό Γεωργακά, χωρύγι = «σβησμένος ασβέστης» Παλιότερα, η λαϊκή αυτή λέξη, που δήλωνε τον ασβέστη, γραφόταν «χορήγι». Σύμφωνα με την ετυμολογία της λέξης που πρότεινε ο Βασίλειος Ι. Φάβης κι έγινε γενικά αποδεκτή,Νίκος Σαραντάκος, «χωρύγι», στο Λέξεις που χάνονται.  Αθήνα: Το Βήμα, 2013, σελ. 265. Α΄ έκδοση: Εκδόσεις του Εικοστού Πρώτου, 2011. τελικά επικράτησε, μέσω και της μορφής Χωρύγιον στην καθαρεύουσα, η τωρινή γραφή, που θεωρείται πλέον η σωστή. Η σλαβική ονομασία του ήταν Κρέτσοβο, ονομασία που έχει διασωθεί σε ελληνικές οικογένειες της Γευγελής και Βογδάντσας (που εν τέλει κατέφυγαν στη Θεσσαλονίκη), με το επώνυμο Κρετσόβαλης.

 Προσφυγική κρίση 
Το καλοκαίρι του 2016 σχεδιάστηκε η μετεγκατάσταση όλων των μεταναστών και προσφύγων από διάφορα σημεία της Περιφερειακής Ενότητας Κιλκίς, στο Χωρύγι, σε ένα εγκαταλελειμμένο εργοστάσιο πυρομαχικών που αγοράστηκε από το δημόσιο, με χωρητικότητα άνω των 9.000 ανθρώπων.

 Παραπομπές 

Κατηγορία:Δήμος Κιλκίς
Κατηγορία:Χωριά της περιφερειακής ενότητας Κιλκίς